**

|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΝΟΜΟΣ ΗΛΕΙΑΣ**  **ΔΗΜΟΣ ΗΛΙΔΑΣ** | | Αμαλιάδα: | | 03-02-2014 |
| Αρ. Πρωτ.: | | 3806 |
|  | |  |
|  | |  |
| **Δ/νση Διοίκησης & Πρόνοιας**  **Τμήμα Τοπικής Ανάπτυξης** | |  | | |
| Ταχ.Δ/νση :  Ταχ.Κώδικας :  Πληροφορίες:  Τηλέφωνο :  Fax :  e-mail : | Αγ. Τρύφωνος 5  272 00 - Αμαλιάδα  Παναγιωτόπουλος Κων/νος  2622029913  2622038374  kpanagiot@amaliada.gr |  |  | | |
|  |  | | |
|  |  | | |
|  |  | | |
|  |  | | |

**ΔΕΛΤΙΟ ΤΥΠΟΥ**

Σας ενημερώνουμε ότι ο Δήμος Ήλιδας θα δέχεται αιτήσεις των ενδιαφερομένων για χορήγηση αδειών Υπαίθριου Στάσιμου και Πλανόδιου εμπορίου τύπου Β΄ για το έτος 2014, σύμφωνα με: **α)** την υπ΄αριθμ. 152972/14634/09-12-2013 απόφαση του Γενικού Γραμματέα Αποκεντρωμένης Διοίκησης με την οποία καθορίσθηκε ο ανώτατος αριθμός αδειών Υπαίθριου Στάσιμου εμπορίου τύπου Β΄ έτους 2014, **β)** την υπ΄αριθμ. 153227/14658/09-12-2014 απόφαση του Γενικού Γραμματέα Αποκεντρωμένης Διοίκησης με την οποία καθορίσθηκε ο ανώτατος αριθμός αδειών Υπαίθριου Πλανόδιου εμπορίου τύπου Β΄ έτους 2014, κατά κατηγορία επαγγελμάτων για το έτος 2014 στο Δήμο Ήλιδας, **γ)** το υπ΄αριθμ. Π.Δ. 254/05 (ΦΕΚ 307 Α) όπως ισχύει και **δ)** την υπ΄αριθμ. 24/2014 απόφαση του Δημοτικού Συμβουλίου Δήμου Ήλιδας για έκδοση νέων αδειών υπαίθριου εμπορίου πλανόδιου ή στάσιμου έτους 2014.

**ΚΑΘΟΡΙΖΟΝΤΑΙ**

**Α)** **Έντεκα (11) άδειες** για άσκηση υπαιθρίου **πλανοδίου εμπορίου Τύπου Β’** και

**Β) Τριάντα πέντε (35) άδειες** για άσκηση υπαιθρίου **στάσιμου εμπορίου Τύπου Β** όπως αναφέρονται στην υπ΄αριθμ. 167/2013 απόφαση του Δημοτικού Συμβουλίου Δήμου Ήλιδας: «Καθορισμός θέσεων υπαίθριου στάσιμου εμπορίου τύπου Α’ και Β’, βάσει της υπ’αριθμ. 12/13 απόφασης Ε.Π.Ζ.».

**ΔΙΚΑΙΟΥΧΟΙ ΓΙΑ ΤΗΝ ΑΠΟΚΤΗΣΗ ΑΔΕΙΑΣ ΥΠΑΙΘΡΙΟΥ ΠΛΑΝΟΔΙΟΥ ΕΜΠΟΡΙΟΥ**

Δικαίωμα απόκτησης άδειας υπαιθρίου πλανοδίου εμπορίου σύμφωνα με την διάταξη του άρθρου 1 παρ. 1 του Π.Δ. 254/05 (ΦΕΚ 307 Α), όπως τροποποιήθηκε και ισχύει έχουν **τα φυσικά πρόσωπα που είναι άνεργα** και πληρούν τις παρακάτω προϋποθέσεις:

**α)** Δεν συνδέονται με οποιαδήποτε σχέση με οργανωμένη ομοειδή ή παρεμφερή επιχείρηση, σχετική με το αντικείμενο της υπαίθριας δραστηριότητάς τους.

**β)** Το ετήσιο συνολικό ατομικό εισόδημα, δεν υπερβαίνει το αφορολόγητο ποσό μισθωτών – συνταξιούχων, που ισχύει κάθε φορά στη φορολογία εισοδήματος (α΄ κλίμακα της παρ. 1 του άρθρου 9 του ν. 2238/1994). Η προϋπόθεση του ατομικού εισοδήματος δεν ισχύει για την περίπτωση των γονέων με τρία (3) τέκνα και των πολυτέκνων, η ιδιότητα των οποίων αποδεικνύεται ή με την προσκόμιση σχετικής Βεβαίωσης της Πανελλήνιας Συνομοσπονδίας Πολυτέκνων ή με την κατάθεση Πιστοποιητικού Οικογενειακής Κατάστασης, που εκδίδεται από την αρμόδια Υπηρεσία του Δήμου μας.

**ΣΕΙΡΑ ΠΡΟΤΕΡΑΙΟΤΗΤΑΣ ΜΕΤΑΞΥ ΤΩΝ ΔΙΚΑΙΟΥΧΩΝ:**

Δικαιούχοι άδειας από το συνολικό αριθμό των αδειών που χορηγούνται είναι, κατά σειρά προτεραιότητας, τα πρόσωπα των κατωτέρω κατηγοριών, εφόσον πληρούν τις νόμιμες προϋποθέσεις, είναι άνεργα και έχουν υποβάλει αίτηση με τα απαραίτητα δικαιολογητικά:

(α) μέχρι ποσοστό δέκα τοις εκατό (10%), άτομα με αναπηρία τουλάχιστον εξήντα επτά τοις εκατό (67%) και τυφλοί,

(β) μέχρι ποσοστό δέκα πέντε τοις εκατό (15%), πολύτεκνοι και τα τέκνα αυτών, καθώς και γονείς με τρία τέκνα,

(γ) μέχρι ποσοστό δέκα τοις εκατό (10%), ανάπηροι και θύματα ειρηνικής περιόδου του ν. 1370/1944 (ΦΕΚ 82 Α),

(δ) μέχρι ποσοστό δέκα τοις εκατό (10%), άτομα με αναπηρία πάνω από πενήντα τοις εκατό (50%), εφόσον δεν οφείλεται σε πολεμικά γεγονότα,

(ε) μέχρι ποσοστό πέντε τοις εκατό (5%), γονείς ανηλίκων τέκνων με ειδικές ανάγκες και γονείς που προστατεύουν άτομα με νοητική υστέρηση, αυτισμό, βαριές αναπηρίες και πολλαπλές ανάγκες εξάρτησης,

(στ) μέχρι ποσοστό δέκα τοις εκατό (10%), ομογενείς Βορειοηπειρώτες και ομογενείς παλιννοστούντες, που προέρχεται από την πρώην Ε.Σ.Σ.Δ. και τον Πόντο,

(ζ) μέχρι ποσοστό πέντε τοις εκατό (5%), Έλληνες τσιγγάνοι ΡΟΜ που έχουν εγγραφεί στα δημοτολόγια των οργανισμών τοπικής αυτοδιοίκησης της χώρας.

Οι υπόλοιπες άδειες που απομένουν αδιάθετες χορηγούνται με κλήρωση, η οποία διενεργείται μεταξύ των ενδιαφερομένων από το Δημοτικό Συμβούλιο.

Κλήρωση διενεργείται και όταν ο αριθμός των προσώπων που υπέβαλαν αίτηση και έχουν προτεραιότητα, υπερβαίνει τον αριθμό των αδειών που αναλογούν στη συγκεκριμένη κατηγορία προσώπων.

Όλες οι κληρώσεις διενεργούνται δημοσίως την ίδια ημέρα.

Αν δεν εξαντλείται ο αριθμός των προς διάθεση αδειών, οι άδειες που απομένουν αδιάθετες χορηγούνται το επόμενο έτος.

Αν ο αριθμός των αιτήσεων που συγκεντρώνουν τις προϋποθέσεις του νόμου είναι μικρότερος από τον αριθμό των προς διάθεση αδειών, γίνονται δεκτές όλες οι αιτήσεις.

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ:**

**Α’ ΦΑΣΗ**

Όσοι ενδιαφέρονται να αποκτήσουν άδεια άσκησης υπαίθριου πλανοδίου εμπορίου ή στάσιμου υποβάλλουν, σύμφωνα με την διάταξη του άρθρου 1 παρ. 2 του Π.Δ. 254/05 (ΦΕΚ 307 Α), σε πρώτη φάση στην Υπηρεσία του Δήμου μας **μέχρι την 28η Φεβρουαρίου 2014**, αίτηση με τα παρακάτω δικαιολογητικά:

1. Κάρτα ανεργίας σε ισχύ από τον Ο.Α.Ε.Δ.

2. Υπεύθυνη Δήλωση (θεωρημένη ως προς το γνήσιο της υπογραφής), στην οποία θα αναγράφεται ότι δεν κατέχει άδεια λαϊκής ή δημοτικής αγοράς και ότι δεν συνδέεται με οποιαδήποτε σχέση με οργανωμένη ομοειδή ή παρεμφερή επιχείρηση, σχετική με το αντικείμενο της υπαίθριας δραστηριότητάς του/της (χορηγείται από την Υπηρεσία μας).

3. Τελευταίο εκκαθαριστικό σημείωμα φόρου εισοδήματος.

4. Επικυρωμένο φωτοαντίγραφο δελτίου αστυνομικής ταυτότητας.

5. Bεβαίωση μόνιμης κατοικίας (**εφόσον πρόκειται για άδεια άσκησης υπαίθριου πλανοδίου εμπορίου**).

6. Πιστοποιητικό από αρμόδια Υπηρεσία, από το οποίο αποδεικνύεται, εφόσον συντρέχει τέτοια περίπτωση, ότι ανήκει σε μία από τις κατωτέρω κατηγορίες προσώπων, ήτοι:

(α) άτομα με αναπηρία τουλάχιστον εξήντα εφτά (67%) και τυφλοί,

(β) πολύτεκνοι και τα τέκνα αυτών, καθώς και γονείς με τρία τέκνα,

(γ) ανάπηροι και θύματα ειρηνικής περιόδου του ν. 1370/1994 (ΦΕΚ 82 Α),

(δ) άτομα με αναπηρία πάνω από πενήντα τοις εκατό (50%), εφόσον δεν οφείλεται σε πολεμικά γεγονότα,

(ε) γονείς ανήλικων τέκνων με ειδικές ανάγκες και γονείς που προστατεύουν άτομα με νοητική υστέρηση, αυτισμό, βαριές αναπηρίες και πολλαπλές ανάγκες εξάρτησης,

(στ) ομογενείς Βορειοηπειρώτες και ομογενείς παλιννοστούντες, που προέρχονται από την πρώην Ε.Σ.Σ.Δ. & τον Πόντο,

(ζ) Έλληνες τσιγγάνοι ΡΟΜ, που έχουν εγγραφεί στα δημοτολόγια των οργανισμών τοπικής αυτοδιοίκησης της χώρας.

Η απόφαση επί των αιτήσεων εκδίδεται μέσα σε ένα (1) μήνα από τη λήξη της προθεσμίας υποβολής των αιτήσεων.

**Β’ ΦΑΣΗ**

Στη συνέχεια, για την oριστική έκδοση της σχετικής άδειας υπαίθριου εμπορίου πλανόδιου ή στάσιμου οι ενδιαφερόμενοι καταθέτουν στην αρμόδια Υπηρεσία τα εξής δικαιολογητικά, σύμφωνα με τις διατάξεις των Άρθρων 1 παρ.3 του Π.Δ. 254/2005 (ΦΕΚ 307 Α):

1) Βεβαίωση της οικείας Δημόσιας Οικονομικής Υπηρεσίας (Δ.Ο.Υ.) περί υποβολής δήλωσης έναρξης – άσκησης επιτηδεύματος, σύμφωνα με τους νόμους 4045/1960 (47 Α) και 1642/1986 (125 Α).

2) Πιστοποιητικό του αρμόδιου ασφαλιστικού φορέα για την εγγραφή σε αυτόν.

3) Βεβαίωση της αρμόδιας Υγειονομικής Υπηρεσίας από την οποία προκύπτει ότι ο ενδιαφερόμενος τηρεί τις προϋποθέσεις της ισχύουσας υγειονομικής νομοθεσίας, εφόσον πρόκειται για διάθεση τροφίμων – ποτών.

4) Βεβαίωση Δημοτικής Ενημερότητας.

5) Δύο πρόσφατες φωτογραφίες.

6) Άδεια κυκλοφορίας ως και την άδεια ικανότητας οδηγού του ενδιαφερόμενου ή του προσώπου που αναπληρώνει αυτόν για το όχημα που τυχόν πρόκειται να χρησιμοποιηθεί για την άσκηση της αιτούμενης δραστηριότητας.

6) Βιβλιάριο υγείας, εφόσον πρόκειται για διάθεση τροφίμων – ποτών.

7) Εφόσον πρόκειται για κινητή καντίνα έκθεση της αρμόδιας Τουριστικής Αστυνομίας, ότι το αμάξωμα του αυτοκινήτου πληροί τους όρους της τουριστικής εμφάνισης. Ο ωφέλιμος χώρος των κινητών καντίνων πρέπει να είναι τουλάχιστον πέντε (5) τετραγωνικά μέτρα και να μην υπερβαίνει τα δέκα τετραγωνικά μέτρα. Για την λειτουργία κινητής καντίνας εφαρμόζονται οι διατάξεις της ισχύουσας υγειονομικής υπηρεσίας.

8) Άδεια κατάληψης κοινόχρηστου χώρου από το Δήμο μας ή μισθωτήριο θεωρημένο από την εφορία προκειμένου για ενοικίαση σε ιδιωτικό χώρο ή τίτλους ιδιοκτησίας για ιδιόκτητους χώρους.

**ΔΙΑΡΚΕΙΑ ΙΣΧΥΟΣ ΤΗΣ ΑΔΕΙΑΣ – ΥΠΟΧΡΕΩΣΕΙΣ ΚΑΤΟΧΩΝ**

Οι άδειες υπαίθριου εμπορίου πλανόδιου ή στάσιμου ισχύουν για μία τριετία και ανανεώνονται κάθε φορά για ίσο χρόνο εφόσον οι ενδιαφερόμενοι πληρούν τις προϋποθέσεις του άρθρου 5 παρ.1 ΠΔ 254/05. Η αίτηση ανανέωσης υποβάλλεται από τον κάτοχο της άδειας, στην αρμόδια αρχή που έχει εκδώσει την άδεια αυτή, μέχρι 31 Ιανουαρίου του έτους λήξης της. Οι κάτοχοι των αδειών υποχρεούνται να υποβάλλουν κάθε χρόνο στις αρμόδιες για τη χορήγηση της άδειας υπηρεσίες, εκκαθαριστικό σημείωμα φόρου εισοδήματος ή αντίγραφο της φορολογικής δήλωσης, καθώς και αποδεικτικό καταβολής του αναλογούντος στο Δήμο μας τέλους, όπου απαιτείται αυτό.

**ΠΕΡΙΟΡΙΣΜΟΙ ΑΔΕΙΩΝ**

Σε κάθε φυσικό πρόσωπο χορηγείται μία άδεια υπαίθριου πλανόδιου ή στάσιμου εμπορίου. Οι άδειες άσκησης υπαίθριου εμπορίου είναι προσωποπαγείς και δεν επιτρέπεται να μεταβιβαστούν, να εισφερθούν, να εκμισθωθούν ή να παραχωρηθούν κατά χρήση.

Κατόπιν των ανωτέρω, παρακαλούνται οι ενδιαφερόμενοι να προσέλθουν προκειμένου να καταθέσουν τις σχετικές αιτήσεις τους μετά των προς τούτο απαραίτητων και προβλεπόμενων δικαιολογητικών, κατά τις εργάσιμες ημέρες και ώρες στο **Τμήμα Τοπικής Ανάπτυξης του Δήμου Ήλιδας (Αγ. Τρύφωνος 5) μέχρι την 28η Φεβρουαρίου 2014**,.

Η παρούσα ανακοίνωση – νέα εκδήλωση ενδιαφέροντος, να δημοσιευτεί σε δύο (2) τοπικές εφημερίδες.

|  |  |  |
| --- | --- | --- |
| **Ο Συντάξας**  **Παναγιωτόπουλος Κων/νος**  **Γεωπόνος** |  | **Ο Αναπληρωτής Δημάρχου**  **Ζαχαρόπουλος Βασίλειος**  **Αντιδήμαρχος** |